આંખમાં થોડીક ચમક ઊપસે, ટેરવામાં થોડીક ઝંખના ફૂટે, શ્વાસ થોડોક વધુ નાજુક થાય, આયખું એકદમ ભર્યુંભર્યું લાગે, અસ્તિત્વ એકદમ ઉજાગર હોય, શબ્દો શણગાર સજતા હોય, ધબકારાએ ગતિ પકડી હોય ત્યારે હળવેકથી કહી દેવાતું હોય છે કે હું તને પ્રેમ કરું છું, તું મને ગમે છે, તું મારી જિંદગી છે, તારું સાંનિધ્ય મને મારા હોવાની પ્રતીતિ આપે છે, તારો હાથ હાથમાં હોય ત્યારે આખું જગત જાણે મારી બાંહોમાં હોય છે.